
BIROULUI  PERMANENT
AL
CAMEREI  DEPUTAȚILOR


Vă înaintăm, alăturat, raportul comun asupra proiectului de Lege pentru modificarea Ordonanței Guvernului nr.15/1999 privind înființarea Școlii Superioare de Aviație Civilă și abrogarea art. X alin.(4) din Ordonanța de urgență a Guvernului nr.83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, trimis Comisiei pentru buget, finanțe și bănci, Comisiei pentru învățământ și Comisiei pentru transporturi și infrastructură pentru dezbatere pe fond, prin adresa nr. PLx. 140/2021 din 25 martie 2021.


		PREȘEDINTE
	PREȘEDINTE
	PREȘEDINTE


	Bogdan-Iulian
HUȚUCĂ
	Natalia-Elena       INTOTERO
	Ciprian-Constantin ȘERBAN



Parlamentul  României
[image: ]


	Comisia pentru buget,     finanțe și bănci


București, 04.05.2021
Nr. 4c-2/310
	Comisia pentru învățământ


 București, 04.05.2021          Nr. 4c-11/618

	Comisia pentru transporturi și infrastructură

București, 4.05.2021
Nr. 4c-4/66





RAPORT COMUN 
asupra proiectului de Lege pentru modificarea Ordonanței Guvernului nr.15/1999 privind înființarea Școlii Superioare de Aviație Civilă și abrogarea art. X alin.(4) din Ordonanța de urgență a Guvernului nr.83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative


În conformitate cu prevederile art. 94 din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci, Comisia pentru învățământ și Comisia pentru transporturi și infrastructură au fost sesizate, prin adresa nr. PLx. 140/2021  din data de 25 martie 2021, pentru dezbatere pe fond, cu proiectul de Lege pentru modificarea Ordonanței Guvernului nr.15/1999 privind înființarea Școlii Superioare de Aviație Civilă și abrogarea art. X alin.(4) din Ordonanța de urgență a Guvernului nr.83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative.

	Conform prevederilor art. 75 din Constituția României, republicată, și ale art. 91 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
	Senatul, în calitate de primă Cameră sesizată, a adoptat proiectul de lege în ședința din data de 22 martie 2021.  

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru muncă și protecție socială și Comisiei pentru administrație publică și amenajarea teritoriului.

Proiectul de Lege supus dezbaterii are ca obiect de reglementare modificarea surselor de finanțare ale Școlii Superioare de Aviație Civilă. Astfel, conform proiectului de Lege, Școala urmează a se finanța din  venituri proprii și subvenții acordate de la bugetul de stat prin bugetul Ministerului Transporturilor și Infrastructurii, față de  venituri proprii, surse atrase și fonduri alocate de la bugetul de stat cum este în prezent, bugetul anual al Școlii urmând a fi aprobat prin Lege, ca anexă la bugetul Ministerului. Totodată, se dorește reducerea numărului membrilor consiliului de conducere, de la 7-9 membri în prezent, la 5 membri. De asemenea, stabilirea salarizării personalului Școlii, urmează a se realiza potrivit prevederilor Legii-cadru nr.153/2017 privind salarizarea personalului plătit din fonduri publice, în prezent aceasta realizându-se potrivit reglementărilor privind salarizarea personalului din instituțiile publice finanțate integral din venituri proprii. 

Potrivit prevederilor art. 61 și art. 63 din Regulamentul Camerei Deputaților, republicat, comisiile sesizate pe fond au examinat proiectul de Lege în ședințe separate.
	Comisia pentru învățământ a examinat proiectul de Lege în ședința din data de 7 aprilie 2021. La lucrările Comisiei au fost prezenți 19 deputați din totalul de 25 membri ai Comisiei.
[bookmark: _GoBack]	Comisia pentru transporturi și infrastructură a examinat proiectul de Lege în ședința din data de 14 aprilie 2021. La lucrările Comisiei deputații membrii ai acesteia au fost prezenți conform listei de prezență.
Comisia pentru buget, finanțe și bănci a examinat proiectul de Lege în ședința cu prezență fizică și online, din data de 27 aprilie 2021. La lucrările Comisiei, deputații membrii ai acesteia și-au înregistrat prezența conform listei de prezență.
În baza prevederilor art. 55 și 56 din Regulamentul Camerei Deputaților, republicat, la dezbaterea proiectului de lege au participat ca invitați: doamna Ștefania Marina Manea - secretar de stat în cadrul Ministerului Educației; domnul Ionel Scrioșteanu - secretar de stat și domnul Mihai Ionescu - director general în cadrul Ministerului Transporturilor și Infrastructurii.

În urma examinării proiectului de Lege și a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaților un raport comun de adoptare al proiectului de Lege pentru modificarea Ordonanței Guvernului nr.15/1999 privind înființarea Școlii Superioare de Aviație Civilă și abrogarea art. X alin.(4) din Ordonanța de urgență a Guvernului nr.83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, în forma adoptată de Senat.
 
În raport cu obiectul și conținutul său, proiectul de lege face parte din categoria legilor ordinare.

